Kamera-73

**Kamera-73 Kuusankoski ry** on Kouvolan Kuusankosken kaupunginosassa tilojaan pitävä kameraseura. Kerhon tehtävä on ydintoiminta-alueellaan Kouvola/Iitti/Lapinjärvi edistää valokuvausharrastusta ja kaikkea valokuvaukseen liittyvää toimintaa sekä kerätä alan harrastajia toimimaan yhdessä, sekä järjestää näyttelyitä ja tarjota jäsenilleen mahdollisuus osallistua näyttelyihin myös muualla. 

Seuralla on jäseniä 120 kappaletta (30.10.2017). Kamera-73 on jäsenenä Suomen kameraseurojen liitossa joka on Finnfoton jäsenseura..

Seura tukee alueellista hyvinvointia ja yhteisöllisyyttä erilaisten projektien ja hyväntekeväisyyden kautta.

## Toiminta
Kamera-73 toimii alueellaan edistääkseen valokuvausta harrastuksena. Seura järjestää koulutusta sekä jäsenilleen, että yhteistyössä Kouvolan kansalaisopiston kanssa kaikille halukkaille. Seura järjestää kuvausretkiä, PopUpShooteja, kuvakävelyjä, tapahtumia, näyttelyitä sekä kilpailuja sekä jäsentensä kesken, että koko toiminta-alueensa asukkaille.

Toiminnan keskeisin tapahtuma on kerran kuukaudessa järjestettävät kokoontumiset seuran studiolla. Näissä kokouksissa keskustellaan tulevasta toiminnasta ja päätetään tapahtumista, tutustutaan jäsenten valokuviin ja jutellaan "kivoja" ;) Kuukausikokous on jokaisen kuukauden ensimmäinen arkimaanantai, kello 18 alkaen.

### Seuran pysyvä näyttely
Seuran pysyvä näyttely Kuusankoskitalon Kahvila Valkamassa on perinne. Tämä näyttely koostuu kuukausittain vaihtuvista seuran jäsenten itse ottamista kuvista. Kuluvan vuoden kuukaudenkuvaajat valitaan edellisen vuoden aikana. Kuukauden kuvaajan kuvat ovat nähtävillä myös seuran kotisivuilla.

Toinen seuran pysyvä näyttely on avattu 2016 Kuusankoskella Koskibowlingin tiloissa. Näytillä on 5-6 kappaletta vuodenaikateemaisia tauluja. Taulut vaihdetaan 4 kertaa vuodessa.

### Yhdistys verkossa
Kamera-73:n Facebook -sivut ovat vilkas keskustelufoorumi. Kamera-73 on marraskuusta 2015 lähtien julkaissut Twitterissä tärkeimmistä tapahtumista ja kuvauksista tietoja ja kuvia. Seuran kotisivuilta löytyy myös seuran blogi siitä mitä seura tai seuran jäsenet ovat tehneet. Blogin nimi on Tapahtunutta. Toinen blogi käsittelee valokuvaustermistöä ja kolmas blogi, vblog, käy läpi kuvaamista ja tekniikkaa videomuodossa. Neljäntenä blogina on lisätty Historian havinaa, johon julkaistaan seuraa koskevia vanhoja lehtileikkeitä ja muuta historiaan liittyviä dokumentteja.

Vuoden 2016 alusta seuran jäsenille on tarjottu käyttöön ilmainen blogialusta, joko kuville tai muuhun kuvaamiseen liittyvään, esimerkiksi blogi kuvaamisesta tai kalustosta, tai vaikkapa toisen harrastuksen sivusto, jota on itse kuvannut ja dokumentoinut.
* Seura blippaa vuoden 2016. Jäsenten, valokuvaharrastajien vuotta 2016 voi nyt seurata BlipFotossa. Blippaajia on tässä projektissa mukana 16 kappaletta.

Helmikuusta 2016 lähtien on seuran kuukausikokousia ja luentoja lähetetty suorina lähetyksinä Seuran Youtube -kanavalle. Näin seuran jäsenet ja miksei muutkin kiinnostuneet pääsevät seuraamaan tapahtumia ja pysyvät mukana seuran toiminnassa, vaikkeivat aina kokouksiin pääsisikään.

Seuran jäsenten kuvia löytää Instagrammista hastagilla "#kamera73".

### Koulutus ja luennot
Seura on järjestänyt kautta aikojen koulutusta jäsenilleen, muille seuroille sekä myös Kouvolan Kansalaisopiston kanssa yhteistyössä. Aikaisemmin koulutus on ollut kuvaamiseen liittyvää, sommittelu, väriteoria ja laitteistokoulutus. Digiajan murroksen yhteydessä kuvaan on astunut pimiötyöskentelyn opetuksen yhä enemmän korvaava kuvan digitaalinen käsittely ja sitä myöten mm. Lightroom ja PhotoShop. Toki yhä edelleen opetetaan kameran ja kuvaamisen perusasioita ja ymmärtämystä, kuten Kansalaisopiston kanssa pidettävissä Valokuvauksen perus- ja jatkokursseilla. Lisäksi kun digiaikana kuvan ottaminen ja esille saaminen on hyvinkin edullista ja nopeaa on koulutuskansioon tullut erilaisiin kuvaus- ja käsittelytapoihin perustuvia koulutuksia, kuten HDR- ja TimeLapse/HyperLapse-kuvaus sekä Pitkiä valotuksia avaava kurssi.

Seuran kuukausimiiteissä on ollut hyvinkin erilaisia kuvaajia sekä kuvien esilletuomiseen erikoistuneita luennoitsijoita. Olemme saaneet oppia mm. luontokuvauksesta Mika Honkalinnalta, urheilukuvauksesta Jukka Rasimukselta, hevoskuvauksesta Satu Pitkäseltä ja tulostamisesta paperille, seinätapetille ja kirjoiksi paikallisesti toimivalta yritykseltä Granolta KuvatKirjaksi.fi palvelusta. Seura järjestää myös tekniikkailtoja, joissa voi kysellä asioista, jotka mieltä askarruttavat. Mm. tekniikkailtoja on pidetty yhteistyössä muiden paikallisten ja lähellä olevien kameraseurojen ja seuroihin kuulumattomienkin alan harrastajien kanssa.

### Yhteisöprojektit
Seura toimii aktiivisesti muiden paikkakunnalla toimivien yhdistysten ja yritysten kanssa erilaisissa projekteissa. Vuonna 2015 seura käynnisti Hoivakotiprojektin, jonka tarkoitus on elävöittää eri hoivakotien yhteisiä tiloja valokuvien avulla. Kuvia kerätään seuran jäseniltä projektin käyttöön. Kuvista ei makseta palkkiota. Kuvat tulostetaan ja kehystetään seuran hankkimilla varoilla ja luovutetaan hoivakotien käyttöön veloituksetta. 
* 1992
** Yhteisnäyttely Unkarilaisen Dunaujvaroskin kaupungissa toimivan Rosti Pal -fotoklub seuran kanssa. Heidän kuviaan oli esillä näyttelyssä Kuusankoskella ja Kamera73:sen kuvia oli esillä heidän näyttelyssään. Seuran silloinen puheenjohtaja teki retken Unkarin näyttelyyn moottoripyöräillen. Näyttelyn järjestänä Kamera73:sen osalta toimi Jànos Müller.
* 2015 
** Hoivakotikuvien luovutus Koskikotiin Myllykoskella. 14 kuvaa. 
*** Samalla tehtiin henkilökuvaus asukkaista, kuvat luovutettiin heidän ja omaistensa käyttöön. 
** Kymin Nikkarien juhlanäyttelyn kuvaus 
** Kuusankoski-Seuran pyytämä Kuusankoski - aiheinen näyttely Kotiseututalolla. 
* 2016
** Rajatonta liikettä! tapahtuman kuvaus Kouvolassa. www.rajatontaliiketta.com
** Hoivakotikuvien luovutus Elimäen Puustelliin. 6 kuvaa.
** Kymin Nikkarien näyttelyn kuvaus
** Paperiliiton osasto 19:sta 110-vuotisjuhlan kuvaus

## Historia
Kamera-73 on perustettu 17.5.1973 Kuusankosken KOP:n tiloissa kokouksessa, jossa paikalla oli nelisenkymmentä alan harrastajaa. Seura on rekisteröity yhdistysrekisteriin vuonna 1974. Yhdistyksen perustivat Kouvolan Kameraseurasta lähteneet jäsenet, joiden mielestä Kuusankoskelle pitää saada oma kameraseura. Yhdistysten tämän jälkeen tekemä yhteistyö oli laajamittaista.

### Ensimmäinen johtokunta, nuorisotoimikunta ja perustajajäsenet

Johtokunta: Olli Aaltonen, Kalervo Aaltonen, Jouko Heikkilä, Jussi Pitkänen, Kari Salomäki, Leena Pulsa ja Anna-Maija Jankeri

Nuorisotoimikunta: Ari Savinen, Juha Toivonen ja Ilkka Paunonen

### Puheenjohtajat
*1973 Olli Aaltonen
*1974 Jouko Heikkilä
*1975-1979 Matti K. Hänninen
*1980-2006 Reijo Relander
*2006-2007 Jànos Müller
*2012 Tapani Ojanperä
*2013 Eero Forström
*2014 Seppo Sirparanta
*2015-2017 Mika Hasu

### Studio ja laboratorio

Kuusankosken valokuvausharrastajien studio- ja pimiötyöskentely otti pitkän edistysaskeleen, kun vuonna 1980 avattiin talkoovoimin valmistunut valokuvauslaboratorio  aikaisemmin yleisenä saunana toimineeseen pienteollisuustalon siipeen. Tilat otettiin aktiiviseen käyttöön 31.3.1980, kun Matti K. Hänninen oli suorittanut lopputarkastuksen.

*Labbis* on toiminut siitä lähtien seuran aktiivisen toiminnan keskipisteenä. Myöhemmin on tehty pieniä muutoksia digiajan tarpeiden mukaan, filmiajan tarpeiden vähentyessä. Pimiö ei enää ole isossa tilassa vaan hieman pienemmässä, edelleen käyttökunnossa. Isommasta salista on tehty kuvaustila studiovalojen ja taustojen kanssa sekä kokoustila pöytien, tuolien ja videotykin kanssa. Tilan toimiessa studiona sitä on nyt myös sisustettu seuran jäsenten valokuvilla. Seiniä kuvittaa jäsenten vapaavalintaisesti valitsemat kuvat ja yhdelle seinälle on rakennettu kollaasi ”aakkos-” sekä ”numerokuvista”. Näiden kuvien taustalla on kunkin kuvaajan oma näkemys kyseistä kirjaimesta tai numerosta.

## Näyttelymenestys

### SKsL:n näyttelyt

#### Vuosinäyttelyt, hyväksytyt

##### 1999
* Anne Lindberg: Lumo, A2
* Reijo Relander: Pielikuva, C
* Reijo Relander: Matkalla kotiin, C
* Reijo Relander: Pesämuna huurteessa, C

##### 2000
* Jouko Heikkilä: Iltavaloa, Nautinto, A1

##### 2001
* Heikkilä Jouko Ella-Agata, A1
* Henttu Risto Isiltä opittu, A1
* Henttu Risto Levolla, A1

##### 2004
* Reijo Relander, Parta ajamatta, A

##### 2005
* Reijo Relander, Se parhaiten nauraa.. (2 kuvaparia), B
* Jari Heikkilä, Saispa vielä sukset, B

##### 2006
* Jouko Heikkilä, Woman’s face, A
* Jouko Heikkilä, Kalle, A

##### 2011
* Ylätalo, Antti, Ajolähtö, A
* Ylätalo, Antti, , Hiljaisuus, A

##### 2012
* Jari Heikkilä, Mustavalko pari, A

##### 2013
* Jari Heikkilä Bed & breakfast, A
* Jari Heikkilä, Day at office, A
* Jari Heikkilä, Trio, A
* Teemu Pyhäniemi, Pin up up, A
* Seppo Sirparanta, Ensihoitaja, A

##### 2014
* Teemu Pyhäniemi, Huomenna?, A
* Teemu Pyhäniemi, Väriä, A
* Helin Kulla, -22 astetta, B
* Helin Kulla, Lämmin Syksy, B
* Helin Kulla, Mia, B
* Henna Viren, Esiin, B
* Henna Viren, Ilo, B
* Henna Viren, Paso Doble, B
* Henna Viren, Taito, B

##### 2015
* *Teija Puustinen*, Kaivo, A
* *Teemu Pyhäniemi*, Luottamus, A

##### 2016
* *Hasu Mika,* Mielen salaisuus: Synkkä, C
* *Kulla Helin*, Varpaat, A
* *Parta Teemu*, Silmäpeli, A

##### 2017
* Ahola Teija; Light Yaffa, A
* Frilander Julius; Pieni lato, B
* Hautala Kristiina; Eväät, B
* Hautala Kristiina; Koivukuja, B
* Karppanen Anna; Hiljaisuus, B, **Kunniakirja, Vuoden nuori kuvaaja**
* Karppanen Anna; Jää, B
* Karppanen Anna; Unimaailma, B
* Kulla Helin; Dear friend, B
* Kulla Helin; Täydellinen juuri sellaisena, B
* Kulla Helin; Waiting For U, B
* Pakkala Rauni; Uuteen päivään RP, B
* Parta Teemu; Syksy, A
* Parta Teemu; Ikävä, A
* Tolvanen Pasi; Järvellä, B
* Tuominen Anu; Kuka kestää tämän matkan?, B
* Väänänen Taina; Winter wonderland, B

#### Teemanäyttelyt, hyväksytyt

##### 2003
* Markus Jalkanen Kielletty kulttuuri, C

##### 2005
* Jari Heikkilä, Blue Face, B
* Jari Heikkilä, Salaatin pesu, B
* Reijo Relander, Veden terällä, B

##### 2010
* Jari Heikkilä: Kaipuu, A
* Jari Heikkilä: Ei paluuta, A
* Hannu Lehesvirta: Juhla, A
* Ari Paavola: Rukous, A
* Tapani Ojanperä: Stoi, A

##### 2013
* Helin Kulla: Verkossa, A

##### 2016
* *Hasu Mika,* Tehtaan varjossa, B
* *Kaukiainen Jyri,* River, C
* *Kulla Helin,* Daddys girl, B, **Kunniakirja**
* *Kulla Helin,* The beggining, B
* *Kulla Helin,* Aina sun vieressä, B
* *Väänänen Taina,* Juhannus, B

##### 2017
* *Hautala Kristiina*, Tule jo ! (B)
* *Karppanen Anna*, Pieni hetki (B)
* *Korjala Ari,* Sininen hiljaisuus (B)
* *Korjala Ari*, Aika rauhoittua (B)
* *Lassi Marjatta*, Sumuinen tulevaisuus (A)
* *Pakkala Rauni*, Toiveet (B)
* *Virta Pirjo*, Matkalla ukin luo (B)
* *Väänänen Taina*, Tammikuu (B)

#### Seuracup, hyväksytyt

##### 2016
* Ahola Teija, The Look
* Jussila Pasi, Morning Glory
* Väänänen Tanja, The World in Your Hand

##### 2017
* Tiia Puolatie, Autumn, 12 pistettä
* Seuran yhteispistemäärä 172, sijoitus 19/28.

## Lähteet